દાર્જીલિંગ : દાર્જિલિંગ હિલ્સમાં સતત 29 દિવસથી ચાલી રહેલ અચોક્કસ મુદ્દતનાં બંધ વચ્ચે ગોરખાલેન્ડ ટેરિટોરિયલ તંત્રની ઓફીસ, એક રેલ્વે સ્ટેશન અને જંગલમાં બનેલ એક બંગલાને આગ લગાવી દીધી હતી. જ્યારે ઘણી ગાડીઓને નુકસાન પહોંચાડવામાં આવ્યું. હિલ્સમાં હિંસા અને આગ લગાવવાનાં મુદ્દે દાર્જીલિંગ, કલિંપોંગ અને સોનાદા થલસેનાની ત્રણ ટુકડીઓ તૈનાત કરવામાં આવી છે. અર્ધસૈનિક અને પોલીસ દળોએ માર્ગ પર પણ ચુસ્ત પેટ્રોલિંગ કર્યું હતું.